ΚΑΝΟΝΙΣΜΟΣ (ΕΚ) αριθ. 921/96 ΤΟΥ ΣΥΜΒΟΥΛΙΟΥ της 13ης Μαΐου 1996 για την τροποποίηση του κανονισμού (ΕΚ) αριθ. 2178/95 σχετικά με το άνοιγμα και τον τρόπο διαχείρισης κοινοτικών δασμολογικών ποσοστώσεων και οροφών για ορισμένα βιομηχανικά και αλιευτικά προϊόντα, καταγωγής Εσθονίας, Λετονίας και Λιθουανίας, καθώς και σχετικά με τις λεπτομέρειες προσαρμογής των εν λόγω ποσοστώσεων και οροφών, και του κανονισμού (ΕΚ) αριθ. 1798/94 για το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένα γεωργικά προϊόντα, καταγωγής Βουλγαρίας, Ουγγαρίας, Πολωνίας, Ρουμανίας, Σλοβακίας και Τσεχικής Δημοκρατίας, καθώς και για τις λεπτομέρειες προσαρμογής των εν λόγω ποσοστώσεων (1994-1997)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,

την πράξη προσχώρησης της Αυστρίας, της Φινλανδίας και της Σουηδίας,

την πρόταση της Επιτροπής,

Εκτιμώντας:

ότι, στο πλαίσιο των υφιστάμενων προτιμησιακών συμφωνιών μεταξύ της Ευρωπαϊκής Κοινότητας, αφενός, και της Πολωνίας, της Εσθονίας, της Λετονίας και της Λιθουανίας, αφετέρου, (ονομαζόμενες εφεξής «τρίτες χώρες»), προβλέπεται ότι ορισμένα προϊόντα καταγόμενα από τις εν λόγω χώρες μπορούν να τυγχάνουν, κατά την εισαγωγή τους στην Κοινότητα, στο πλαίσιο δασμολογικών ποσοστώσεων ή οροφών, του ευεργετήματος μειωμένων ή μηδενικών δασμών 7

ότι, κατόπιν της προσχώρησης της Αυστρίας, της Φινλανδίας και της Σουηδίας, θα πρέπει να προσαρμοστούν οι εν λόγω παραχωρήσεις, λαμβανόμενων υπόψη, μεταξύ άλλων, των καθεστώτων συναλλαγών προϊόντων αλιείας και κλωστοϋφαντουργίας των υφιστάμενων μεταξύ της Αυστρίας, της Φινλανδίας και της Σουηδίας, αφενός, και της Πολωνίας, της Εσθονίας, της Λετονίας και της Λιθουανίας, αφετέρου 7

ότι, για το σκοπό αυτό, με τις εν λόγω τρίτες χώρες βρίσκονται σε εξέλιξη διερευνητικές συνομιλίες με σκοπό τη σύναψη πρόσθετων πρωτοκόλλων στις προαναφερόμενες συμφωνίες 7

ότι, πάντως, λόγω των εξαιρετικά σύντομων προθεσμιών, τα εν λόγω πρόσθετα πρωτόκολλα δεν κατέστη δυνατό να τεθούν σε ισχύ την 1η Ιανουαρίου 1995 7

ότι, υπό τις συνθήκες αυτές και σύμφωνα με τα άρθρα 76, 102 και 128 της πράξης προσχώρησης του 1994, η Κοινότητα είναι υποχρεωμένη να θεσπίσει τα μέτρα τα αναγκαία για την αντιμετώπιση της κατάστασης αυτής 7 ότι τα μέτρα αυτά πρέπει να περιβληθούν τη μορφή αυτόνομων κοινοτικών δασμολογικών ποσοστώσεων και οροφών οι οποίες θα καλύπτουν τις συμβατικές προτιμησιακές δασμολογικές παραχωρήσεις τις εφαρμοζόμενες από την Αυστρία, τη Φινλανδία και τη Σουηδία 7

ότι, σύμφωνα με τον κανονισμό (ΕΚ) αριθ. 1275/95 (1), το Συμβούλιο έχει εισαγάγει ορισμένες διαδικασίες εφαρμογής της συμφωνίας για την ελευθέρωση των συναλλαγών και τη θέσπιση συνοδευτικών μέτρων μεταξύ της Ευρωπαϊκής Κοινότητας, της Ευρωπαϊκής Κοινότητας Ατομικής Ενέργειας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Εσθονίας, αφετέρου 7 ότι, κατόπιν τούτου, θα πρέπει, κατ' εφαρμογή του άρθρου 13 παράγραφοι 2 και 3 της συμφωνίας αυτής, να ανοιχθούν κοινοτικές δασμολογικές ποσοστώσεις για ορισμένα γεωργικά προϊόντα, όπως προβλέπεται στο παράρτημα V 7

ότι, με βάση τον κανονισμό (ΕΚ) αριθ. 2125/95 (2), η Επιτροπή έχει ανοίξει δασμολογικές ποσοστώσεις για κονσέρβες μανιταριών υπαγόμενες στους κωδικούς ΣΟ 0711 90 40, 2003 10 20 και 2003 10 30, κατ' εφαρμογή των προσαρμογών και των μεταβατικών μέτρων για την εφαρμογή στον τομέα της γεωργίας των συμφωνιών που έχουν συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης, που προβλέπονται από τον κανονισμό (ΕΚ) αριθ. 3290/94 (3) 7 ότι, προς το σκοπό αυτό, θα πρέπει να καταργηθούν οι δασμολογικές ποσοστώσεις με αύξοντα αριθμό 09.6115 και 09.6239 (μανιτάρια υπαγόμενα στους κωδικούς ΣΟ 0711 90 40, 2003 10 20 και 2003 10 30) που έχουν ανοίξει με τον κανονισμό (ΕΚ) αριθ. 1798/94 (4) κατ' εφαρμογή των προτιμήσεων που προβλέπονται στις ευρωπαϊκές συμφωνίες με τη Βουλγαρία και τη Ρουμανία 7

ότι τα δεύτερα πρόσθετα πρωτόκολλα στις ευρωπαϊκές συμφωνίες μεταξύ, αφενός, της Ευρωπαϊκής Κοινότητας και, αφετέρου, της Βουλγαρίας και της Ρουμανίας προβλέπουν ότι το άνοιγμα των δασμολογικών ποσοστώσεων με μειωμένο δασμό, που προβλέπονται στο παράρτημα ΙΙΙ του κανονισμού (ΕΚ) αριθ. 1798/94, για το χρονικό διάστημα από την 1η Ιουλίου 1996 μέχρι τις 30 Ιουνίου 1997, μετατίθεται για το χρονικό διάστημα από την 1η Ιουλίου 1995 μέχρι τις 30 Ιουνίου 1996 7

ότι στον κανονισμό (ΕΚ) αριθ. 2179/95 (5), το Συμβούλιο προβλέπει την αυτόνομη και μεταβατική προσαρμογή ορισμένων γεωργικών παραχωρήσεων που προβλέπονται από τις ευρωπαϊκές συμφωνίες 7 ότι οι εν λόγω παραχωρήσεις πρέπει να επεκταθούν στα προϊόντα που αναφέρονται στα παραρτήματα ΙΙ και ΙΙΙ του κανονισμού (ΕΚ) αριθ. 1798/94 7

ότι, κατά συνέπεια, θα πρέπει να τροποποιηθούν οι κανονισμοί (ΕΚ) αριθ. 2178/95 (6) και (ΕΚ) αριθ. 1798/94, με ισχύ από την 1η Ιανουαρίου 1995,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 2178/95 τροποποιείται ως εξής:

1. στο άρθρο 1, η φράση «παραρτήματα Ι, ΙΙ, ΙΙΙ και IV» αντικαθίσταται από τη φράση «παραρτήματα Ι έως VIII» 7

2. το παράρτημα IV αντικαθίσταται από το κείμενο του παραρτήματος Ι του παρόντος κανονισμού 7

3. προστίθενται τα παραρτήματα V, VI, VII και VIII που περιέχονται στο παράρτημα ΙΙ του παρόντος κανονισμού.

Άρθρο 2

Ο κανονισμός (ΕΚ) αριθ. 1798/94, τροποποιείται ως εξής:

1. το άρθρο 1 αντικαθίσταται από το ακόλουθο κείμενο:

«Άρθρο 1

Τα εμπορεύματα, καταγωγής Βουλγαρίας, Ουγγαρίας, Πολωνίας, Ρουμανίας, Σλοβακίας και Τσεχικής Δημοκρατίας, τα οποία απαριθμούνται στα παραρτήματα Ι, ΙΙ, ΙΙΙ και IV του παρόντος κανονισμού, τυγχάνουν δασμολογικών προτιμήσεων στα πλαίσια κοινοτικών δασμολογικών ποσοστώσεων σύμφωνα με τις διατάξεις που περιλαμβάνονται στα εν λόγω παραρτήματα, με την επιφύλαξη του κανονισμού (ΕΚ) αριθ. 2179/95.» 7

2. οι ποσοστώσεις που αντιστοιχούν στους αύξοντες αριθμούς 09.6115 και 09.6239 καταργούνται από τα παραρτήματα ΙΙ και ΙΙΙ 7

3. στο παράρτημα ΙΙ, καταργούνται οι αναφορές στη Βουλγαρία και τη Ρουμανία 7

4. στο παράρτημα ΙΙΙ, αντί «1996 - 30. 6. 1997» αναγράφεται «1995 - 30. 6. 1996» 7

5. προστίθεται το παράρτημα IV που περιέχεται στο παράρτημα ΙΙΙ του παρόντος κανονισμού.

Άρθρο 3

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 13 Μαΐου 1996.

Για το Συμβούλιο

Ο Πρόεδρος

S. AGNELLI

(1) ΕΕ αριθ. L 124 της 7. 6. 1995, σ. 1.

(2) ΕΕ αριθ. L 212 της 7. 9. 1995, σ. 16 7 κανονισμός όπως τροποποιήθηκε από τον κανονισμό (ΕΚ) αριθ. 2723/95 (ΕΕ αριθ. L 283 της 25. 11. 1995, σ. 12).

(3) ΕΕ αριθ. L 349 της 31. 12. 1994, σ. 105.

(4) ΕΕ αριθ. L 189 της 23. 7. 1994, σ. 1 7 κανονισμός όπως τροποποιήθηκε από τον κανονισμό (ΕΚ) αριθ. 2485/94 (ΕΕ αριθ. L 265 της 15. 10. 1994, σ. 5).

(5) ΕΕ αριθ. L 223 της 20. 9. 1995, σ. 29.

(6) ΕΕ αριθ. L 223 της 20. 9. 1995, σ. 1.

ΠΑΡΑΡΤΗΜΑ Ι

«ΠΑΡΑΡΤΗΜΑ IV

Κατάλογος κλωστοϋφαντουργικών προϊόντων, καταγωγής Λετονίας και Λιθουανίας, τα οποία υπάγονται σε δασμολογικές οροφές με μηδενικούς δασμούς

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

«ΠΑΡΑΡΤΗΜΑ V

Κατάλογος προϊόντων, καταγωγής Εσθονίας, τα οποία υπάγονται σε αυτόνομες κοινοτικές δασμολογικές ποσοστώσεις, με βάση ετήσια ποσοστωτική περίοδο, από 1ης Ιανουαρίου 1995

>ΘΕΣΗ ΠΗΝΑΚΑ>

ΠΑΡΑΡΤΗΜΑ VI

Κατάλογος γεωργικών προϊόντων, καταγωγής Εσθονίας, τα οποία υπάγονται σε δασμολογικές ποσοστώσεις με μειωμένους ή μηδενικούς δασμούς

>ΘΕΣΗ ΠΗΝΑΚΑ>

ΠΑΡΑΡΤΗΜΑ VII

Κατάλογος προϊόντων, καταγωγής Λετονίας, τα οποία υπάγονται σε αυτόνομες κοινοτικές δασμολογικές ποσοστώσεις, με βάση ετήσια ποσοστωτική περίοδο, από 1ης Ιανουαρίου 1995

>ΘΕΣΗ ΠΗΝΑΚΑ>

ΠΑΡΑΡΤΗΜΑ VIII

Κατάλογος προϊόντων, καταγωγής Λιθουανίας, τα οποία υπάγονται σε αυτόνομες κοινοτικές δασμολογικές ποσοστώσεις, με βάση ετήσια ποσοστωτική περίοδο, από 1ης Ιανουαρίου 1995

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙΙ

«ΠΑΡΑΡΤΗΜΑ IV

Κατάλογος προϊόντων, καταγωγής Πολωνίας, τα οποία υπάγονται σε αυτόνομες κοινοτικές δασμολογικές ποσοστώσεις, με βάση ετήσια ποσοστωτική περίοδο, από 1ης Ιανουαρίου 1995

>ΘΕΣΗ ΠΗΝΑΚΑ>